André Cassius
Store norske leksikon,Realfag,Kjemi,Kjemiens historie
André Cassius var en nederlandsk medisiner og kjemiker som levde på 1600-tallet. Han er særlig kjent for å ha oppdaget fargestoffet Cassius' gullpurpur i 1663.
Cassius' gullpurpur er et fargestoff som fremkommer ved at en gullkloridløsning blir redusert med en svakt sur tinn(II)løsning. Alt etter hvor sterk konsentrasjonen er, får man en farge som er et sted mellom dyp purpurrød og fiolettrød. Den kan brukes til farging av porselen og glass. Fargen skyldes kolloidalt gull som er adsorbert til kolloidalt tinndioksidhydrat. Les mer i Store norske leksikon fargestoffer gullforbindelser kjemi